ร้านก๋วยเตี๋ยวฟ้าธานี เป็นร้านก๋วยเตี๋ยวดังเดิมรสชาติเยี่ยม ตั้งอยู่ที่ซอยนิมมานเหมินทร์ซอย 5 ค่ะ
ร้านนี้เป็นร้านที่เปืดมาค่อนข้างนานมาแล้ว จะเปิดร้านเวลาเย็นๆคือ 4 โมงเย็น
และจะปิดร้านในเวลาตี 4 ค่ะ สำหรับผู้ที่หิวเวลาดึกๆหรือนักท่องราตรีที่พอเที่ยวเสร็จ
ก็มาหาอะไรร้อนๆก่อนกลับกันค่ะ

สำหรับร้านเป็นตึกห้องแถวเล็กๆไม่ใหญ่ค่ะ มีโต๊ะไม่ค่อยกี่โต๊ะเองค่ะ
จะมีคุณป้าเจ้าของร้านและคุณลุงคอยบริการ โดยจดเมนูแล้วไปยื่นให้ที่ข้างๆหม้อต้มเลยค่ะ

สำหรับเมนูนะคะ ร้านนี้มีเยอะเลยค่ะ โดยเฉพาะพวกก๋วยเตี๋ยว
ที่มีทั้งแบบธรรมดา ต้มยำ สามารถใส่ได้ทั้งลูกชิ้นปลากราย กระดูกหมู ซี่โครงหมู เครื่องใน
หรือจะเป็นทะเลอย่างกุ้ง ปลาหมึกก็มีให้เลือก หรือถ้าใครอยากได้แบบรวมก็สามารถสั่งได้เลยค่ะ

นอกจากนี้ยังมีพวกเกาเหลากับข้าว ก็ยังมีลูกชิ้นลวก หมูลวก เครื่องในลวก มากับน้ำซุปอร่อยๆ
และที่แนะนำอีกอย่างคือ ซุปกระดูกค่ะ น้ำซุปรสกลมกล่อมมากๆๆๆๆๆๆเลยค่ะ

ถ้าใครไม่ทานก๋วยเตี๋ยวที่ร้านก็มีข้าวต้มด้วยค่ะ มีให้เลือกเยอะหลายแบบเลย
เช่น ข้าวต้มลูกชิ้นปลากราย ข้าวต้มหมู ข้าวต้มเครื่องใน ข้าวต้มรวม 
ราคาไม่แพงค่ะ ตั้งแต่ 35 บาทขึ้นไปแล้วแต่ท้อปปิ้งที่เราเลือกค่ะ

ถ้าไปช่วงตีสอง ตีสาม อาจจะมีพวกนักท่องราตรียืนออกันคนเยอะก็ต้องรอกันหน่อยค่ะ
เพราะคุณป้าทำช้านิดนึงนะคะ แต่เรื่องรสชาตินี้สุดยอดเลยค่ะ